GiliGold/VAD_KnessetCorpus huggingface dataset:
אורי אריאל: אני אגיד כך: לא תופסם אדם בשעת צערו.
אורי אריאל: הדברים שלך, אין להם שחר.
אורי אריאל: הם פשוט מצוצים, לא יודע מאיפה, מהכעס שלך ומהרוגז.
אורי אריאל: אני חוזר על אמירתי - - -
יצחק יהודה: מנכ"ל משרד הביטחון - - -
משה גפני: איציק, שקט.
אורי אריאל: נו באמת, יש גבול לעניין הזה.
משה גפני: באמת, זה לא יכול להיות.
משה גפני: כן, אורי, בבקשה.
אורי אריאל: מה אתה חושב, שאתה יכול להפריע לכולם כל הזמן?
יצחק יהודה: אני פלילי.
אורי אריאל: אני חוזר על אמירתי פה בוועדה, אמרתי אותה בפני מנכ"ל תע"ש, מנכ"ל האוצר ואגף תקציבים, ההתנהלות בחברת תע"ש בתחום החשבונאי גובלת בפלילים.
אורי אריאל: אני אומר את זה פה.
אבי פלדר: אני חייב לענות.
אורי אריאל: עכשיו אני מדבר, אני מבקש לסיים.
אורי אריאל: גפני, אתה יכול לסמס אבל אני לא יכול לדבר.
משה גפני: אני לא מסמס.
אורי אריאל: אני מסיים את דברי ואומר מה שאמרתי לגפני בערב סוכות לפני שנה:
אורי אריאל: אם זה לא יגיע לנקודת רתיחה – זה לא ייפתר.
אורי אריאל: אמר את זה גפני וגם אתה אמרת את זה.
אורי אריאל: אם אתם חושבים שכל פעם, בקלילות, יעבירו פעם 60 מיליון – המספר לא משנה, זה הכול כספים ענקיים, פה מתקוטטים כי תכף יהיה פה דיון על שני מיליון, על מיליון – זה יעבוד?
אורי אריאל: יכול להיות.
אורי אריאל: האם זה טוב לחברה?
אורי אריאל: האם זה טוב למדינה?
אורי אריאל: בטח שלא.
אורי אריאל: זה לא טוב לאף אחד.
אורי אריאל: אני אומר לכם, מה שאמר עכשיו בסוף יושב-ראש הוועדה, זה אם העניין לא יעבור אז בעוד שתי דקות זה יהיה אצל ראש הממשלה.
אורי אריאל: הסיכוי היחיד להניע אותו להתעסק בזה במקום ברשימת הפריימריז ובעזה – אני לא יודע מה הוא עושה, אני לא אומר את זה בציניות – רק אם יגיע לרתיחה.
אורי אריאל: אם אתם רוצים כל פעם לפתור את זה עד שהחברה תתמוטט מעצמה פנימה – זאת גם אפשרות.
אורי אריאל: אני אומר לכם שאתם טעים מתוך רצון טוב.
אורי אריאל: אני מבין בדיוק מה עומד בפנינו.
משה גפני: רבותי, אני בקשתי - - -
אבי פלדר: סליחה, נאמרה פה אמירה חמורה מאוד, אדוני היו"ר, אני חייב להשיב.
משה גפני: אני אאפשר לכם עוד רגע.
משה גפני: אני מבקש להביא את הפנייה מפוצלת: מי שירצה להצביע על הכול –יצביע על הכול; מי שירצה להצביע רק על משכורת – יצביע רק על משכורות.
משה גפני: אני מכריז על הפסקה של רבע שעה.
משה גפני: נחדש את הישיבה בעוד רבע שעה.
משה גפני: אני חוזר לתע"ש – רבותי, אני חוזר לעניין של תע"ש.
משה גפני: יש בפנינו שתי פניות שפוצלו – רגע, אני צריך לאשר קודם את ההלוואה?
משה גפני: רבותי, אני ביקשתי פיצול של הבקשה לתע"ש ודים אכן עשה את זה, ויש את הפנייה בעניין משכורות העובדים שעליה אני מבקש להצביע.
משה גפני: מספר הפנייה לוועדה הוא 773 והסכום הוא 74 מיליון שקל כדי שמיד יוכלו לשלם לעובדים את המשכורות.
משה גפני: אני אבקש גם שהבקשה להלוואה תפוצל - - -
ודים גודון: הבקשה להלוואה פוצלה.
שגית אפיק: גם יש לך שני מכתבים שהגשת.
משה גפני: אם פיצלתם גם את זה אז אני אצביע גם על הבקשה להלוואה, אם אתם אומרים ששלחתם את זה, ואנחנו נאשר גם את הפנייה.
משה גפני: לגבי הפנייה השנייה, החלק השני של ההלוואה שזה כבר לא משכורות עובדים אבל זה גם כן חיוני להפעלת החברה, אני אביא את זה בעזרת השם בשבוע הבא לכאן.
משה גפני: עד שבוע הבא אני מבקש את הדיון אצל ראש הממשלה, אני מבקש את הדיון בין משרד האוצר למשרד הביטחון.
משה גפני: אני לא יודע מה נעשה בשבוע הבא – אני מקווה שאנחנו נוכל לאשר מכיוון שזה חיוני לקיומה של החברה.
משה גפני: אנחנו לא יכולים לעמוד במצב כזה שאין לנו שום סנקציה לגבי המשך הפעילות של תע"ש.
משה גפני: אני לא יכול לשחק במשכורות העובדים שיבואו אחרי זה ויגידו שהם לא יכלו להכין שבת בגללי.
משה גפני: לכן אני רוצה את המשכורות –ואני מודה לך, ודים, שפיצלת את זה כדי לא להעמיד אותנו במצב כזה של - - -
אורי אריאל: אני חושב שצריך לברך אותך במיוחד על מהירות התגובה שמהווה תקדים להרבה פניות נוספות.
ודים גודון: יש לזה השלכות רוחב.
משה גפני: ודים, רצית להגיד משהו?
ודים גודון: קודם כל להתייחס לאמירות שהיו פה מצד משרד הביטחון שרק משרד האוצר יכול לתת הלוואת בעלים.
ודים גודון: אכן, הפנייה הזאת נעשית מתקציב משרד האוצר, מתקציב 83, כך שהנושא הזה - - -
אורי אריאל: מה זה 83?
ודים גודון: זה סעיף הוצאות פיתוח אחרות, זה סעיף של משרד האוצר, ולא מסעף 15, כך שזה בסדר גמור מבחינת - - -
ודים גודון: עכשיו, הדבר השני - - -
משה גפני: פחדתי שאני כבר הולך לעבור על החוק בשביל העובדים, והייתי עובר על החוק בשביל העובדים.
משה גפני: אני לא עובר על החוק.
ודים גודון: אתה לא עובר על החוק.
ודים גודון: הדבר השני, ברגע שנראה את - -
ציון פיניאן: תן לו שהוא יעבור על החוק –לא אתה.
ודים גודון: - - הטענה המשפטית, טענות מסוימות, אנחנו נתייחס אליהן בהתאם – אבל לא ראינו שום חוות דעת משפטית, זה הדבר הראשון.
ודים גודון: הדבר השני ה שהכדור נמצא במשרד הביטחון ולא במשרד האוצר.
משה גפני: אני מאוד מבקש, תדבר עד פעם – אי אפשר לחיות עם הדבר הזה.
משה גפני: תגיעו להסכמה עד לשבוע הבא כשתגיע הפנייה השנייה.
משה גפני: אני עומד במצב בלתי אפשרי.
משה גפני: אבי, אתה רצית להגיד משהו?
אבי פלדר: כן, רציתי להגיד שני דברים.
אבי פלדר: קודם כל, החברה נמצאת בקו האש אבל הבעיה היא הזגזוג של הבעלים, את זה אני מוכרח להגיד, כי אנחנו עשינו את כל מה שנדרש כלפי הנושא הזה.
אבי פלדר: התייחסות שנייה למה שאמר חבר הכנסת אורי אריאל לגבי התחום החשבונאי שזה גובל בפלילים.
אבי פלדר: היות שזה נרשם בפרוטוקול גם, אני חייב לומר, החברה עורכת ומגישה דוחות כספיים כדין.
אבי פלדר: הדוחות האלה נדונים בוועדת הכספים של הדירקטוריון וגם בדירקטוריון.
אבי פלדר: אנחנו מדברים היום על סוגיות פתוחות - - -
אורי אריאל: והם חתומים, מר פלדר?
אבי פלדר: הם לא חתומים, הם לא נחתמים – זאת לא עבירה פלילית הנושא הזה.
אבי פלדר: אנחנו מגישים את הדוחות האלה: הדוחות מוגשים לבעלים, מוגשים לרשויות - - -
משה גפני: הגיעה הפנייה המפוצלת?
אבי פלדר: הדוחות האלו מוגשים לרשויות, מוגשים לבעלים.
אבי פלדר: כל הדברים האלה נעשו בהסכמה עם הבעלים לאורך כל השנים.
אבי פלדר: דבר נוסף – אני חושב שההנהלה והדירקטוריון פועלים, לאור האילוצים שקיימים, בזהירות רבה ביותר תוך מודעות מלאה לכל החובות והזכויות ולכל מה שהחוק אומר בנקודה הזאת.
משה גפני: אני אומר לכם את עמדתי - - -
אבי פלדר: הייתי מבקש, אדוני, אם אפשר- אני קורא לחבר הכנסת אריאל למשוך את דבריו בנושא הזה מהפרוטוקול.
משה גפני: תשבו אחרי זה.
אורי אריאל: אני מוכן למשוך את דברי שזה גובל בפלילים.
משה גפני: בסדר, אז משכת את דבריך שזה גובל בפלילי.
אורי אריאל: אבל זה לא מתקן את המצב.
משה גפני: אני אומר לכם כך: עמדתי היא, מאז שהתחילה הפרשה הזאת, מבחינת ועדת הכספים, אני תומך בתע"ש, אני תומך בעובדים, אני תומך בהנהלה, אני תומך בעניין הזה.
משה גפני: היינו יכולים להיות אחרי זה.
משה גפני: הסגה הזאת הייתה צריכה והייתה יכולה כבר להסתיים.
משה גפני: באמת, העובדים תרמו לעניין, ההנהלה תרמה לעניין, המשרדים עשו פה עבודה - - -
טמיר כהן: גם ההסתדרות.
משה גפני: ההסתדרות – בסדר, אני לא מצביע להסתדרות, אז לא הזכרתי אותם – אבל גם ההסתדרות תרמה לעניין, אבי ניסנקורן וכולם שתמכו וכולם היו בסדר.
משה גפני: נקלענו למחלוקת בין משרד האוצר למשרד הביטחון.
משה גפני: אני פונה גם למשרד הביטחון – תעמידו את תע"ש בצד, תגמרו את העניין הזה.
משה גפני: אנחנו מקבלים גם עין לא טובה על משרד הביטחון.
משה גפני: הרי המנכ"ל חתם, הכול נעשה.
משה גפני: אנחנו צריכים להיקלע עכשיו לוויכוח הזה?
משה גפני: אני מבקש שעד השבוע הבא כשאנחנו נביא את הפנייה הנוספת, אני מבקש שתגיעו להסכמה.
משה גפני: לפחות שיהיה מתווה שאפשר ללכת אתו, אחזרת זאת באמת תהיה פגיעה גם בתעשייה, גם בחברה וגם בעובדים.
משה גפני: אני מביא להצבעה מספר פנייה לוועדה 773 שזה 74 מיליון שקל – יש את הבקשה להלוואה?
משה גפני: הנה זה.
משה גפני: ודים, זה ה-77 מיליון?
ודים גודון: לא, זה לא זה.
ודים גודון: זה השני, זה 61.
משה גפני: איפה הראשון?
משה גפני: אני הולך לעבוד במשרד האוצר ולחלק תה.
ודים גודון: ואני פה בוועדת הכספים.
משה גפני: מה אתה פה?
אורי אריאל: הוא מחליף אותך פה.
אורי אריאל: אם יש מקום פנוי – הוא בא.
משה גפני: הנה, זאת הבקשה: 74 מיליון.
ודים גודון: כן, כן.
משה גפני: יש בקשה של רשות החברות הממשלתיות, ממלא מקום מנהל הרשות, מבקש אישור העמדת הלוואה לחברת התעשייה הצבאית לישראל בהתאם לסעיף 10 לחוק החברות הממשלתיות.
משה גפני: יש פה מספר של הפנייה?
שגית אפיק: אולי תחלקו את זה לחברים?
משה גפני: אפשר לחלק.
משה גפני: ציון, תראה את הפנייה.
משה גפני: אורי, אתה רוצה לראות את זה?
משה גפני: על סך 74 מיליון.
משה גפני: בעד אישור הבקשה – פה אחד
משה גפני: עכשיו יש פנייה לוועדה מספר 773 שזה 74 מיליון של המשכורות לעובדים.
משה גפני: בעד אישור הפנייה – פה אחד
משה גפני: הפנייה הנוספת והבקשה הנוספת של ההלוואה יובאו בעזרת השם בשבוע הבא.
משה גפני: אני מבקש עד השבוע הבא, צחי מלאך, אני מבקש ודים, אני מבקש שתשבו להגיע להסכמה בעניין הזה.
משה גפני: אני עובר לסעיף האחרון בסדר היום ואני מתחיל בנושא של ניצולי השואה.
ציון פיניאן: הוא לא נמצא פה.
משה גפני: הוא הסכים או לא הסכים?
ציון פיניאן: הוא הראה נכונות אבל הוא הלך.
ציון פיניאן: אם הוא פה – נסגור, ואם לא אז תצביע.
משה גפני: תוסיפי בסדר היום רביזיה, זה עוד חצי שעה.
משה גפני: בשעה רבע לשלוש תהיה הצבעות על רביזיות.
אורי אריאל: אלו רביזיות יש?
משה גפני: יש רביזיה על משרד ראש הממשלה, יש עוד.
משה גפני: לא רביזיה שלך.
אורי אריאל: לא מהיום?
ציון פיניאן: לא, לא.
משה גפני: מה שכיב אמר לך?
ציון פיניאן: הוא הראה נכונות אבל הפסקנו לדבר.
משה גפני: צריך לקרוא לו.
ציון פיניאן: תצביע.
אורי אריאל: למי אתה מחכה?
אורי אריאל: השעה כבר 14:20.
אורי אריאל: אמרת לי שאתה חושב שבשעה 13:00 נגמור.
אורי אריאל: לא יאומן.
משה גפני: כפי שאמרתי, אני מתחיל בעניין של ניצולי השואה.
משה גפני: זאת פנייה מספר 596 – תיכף זה יגיע – יש שם תגמולים לנכים, וגם פנייה 597.
משה גפני: גב' עופרה רוס, מנהלת הרשות לזכויות ניצולי השואה, קודם כל אני משבח את העבודה שלך ואת העבודה של הרשות בעניין של ניצולי השואה.
משה גפני: התחייבתי בשעתו, בכינוס של ניצולי השואה ביום השואה בתל אביב, אחרי שהגדלנו את התעריפים וכל מה שנלווה לעניין הזה, שיודיעו לניצולים את האפשרות שאם יש להם השלמת הכנסה אז הם יכולים לבחור בעניין.
משה גפני: אני מבקש לדעת ממך מה נעשה ומה אתם מתכוננים להמשיך לעשות בעניין.
משה גפני: זה מאוד חשוב מכיוון שאנחנו מדברים על ניצולים שלצערנו הרב מספרם הולך ומתמעט ובגלל חוסר ידע הם מפסידים כסף.
משה גפני: העזרה שלכם בעניין יכולה להיות קריטית עבורם לנושא של התשלומים.
משה גפני: בבקשה, עופרה.
עופרה רוס: קודם כל, תודה רבה ושלום.
עופרה רוס: קיבלנו את הקובץ מהמוסד לביטוח לאומי ופילחנו אותו, בדקנו אותו ומצאנו את מי שעשויים להיות זכאים, כ-1,700 איש.
עופרה רוס: פנינו לאותם 1,700 איש במכתב, יידענו אותם על הזכות שלהם.
עופרה רוס: זה היה לפני כשבוע.
עופרה רוס: אנחנו מחכים לקבל מהם את ההחזרים של הטפסים.
עופרה רוס: מי שלא יחזיר לנו את הטופס תוך 14 יום אנחנו נתקשר אליו.
עופרה רוס: בטופס יש גם אפשרות, למי שרוצה עזרה במילוי הטפסים, לקבל סיוע של מתנדב.
עופרה רוס: דיברנו עם המשרד לאזרחים ותיקים שיעמיד לרשותנו, על פי הצורך, מתנדבים.
עופרה רוס: אני מקווה שהחומר שיגיע אלינו תוך שבועיים – אנחנו נסיים אותו תוך חודשיים.
עופרה רוס: ברגע שנקבל חומר, אנחנו תוך חודשיים נסיים את הטיפול בכל מקרה ומקרה.
משה גפני: יש פה נציגי המשרד לאזרחים ותיקים?
משה גפני: נא להגיד שם ותפקיד לפרוטוקול.
שרה זילברשטיין-היפש: אנחנו פנינו לעופרה רוס, מנהלת הרשות, והצענו את עזרתנו.
שרה זילברשטיין-היפש: אנחנו יכולים להעמיד גם 1,700 מתנדבים שיגיעו מידית לבית של אותם הניצולים שזקוקים לסיוע.
שרה זילברשטיין-היפש: בגלל שהנושא מתעכב כבר יותר מחצי שנה, אנחנו גם מוכנים להגיע לכל הניצולים הביתה ולמלא את הטפסים כדי שיוכלו לקבל את הכספים האלה.
עופרה רוס: בשמחה.
עופרה רוס: אנחנו דיברנו על הנושא הזה.
עופרה רוס: במידת הצורך, כאשר נזדקק, אנחנו נפנה אליהם ואנחנו מאוד נשמח לקבל מכם - - -
משה גפני: הצורך קיים.
משה גפני: מדובר על אנשים ונשים מבוגרים וצריך להגיד להם את זה.
משה גפני: אפילו אדם צעיר לפעמים לא יודע - - -
שגית אפיק: זאת אומרת, אתה רוצה במקום טלפון שיבואו - - -
משה גפני: כן, ממש לבוא לדבר איתם.
עופרה רוס: מהניסיון שלנו, ישנם ניצולי שואה שלא רוצים מתנדבים אז אנחנו לא יכולים לשלוח מתנדב - - -
משה גפני: אבל יש פה משרד ממשלתי שמוכן לעזור בזה – זה ראוי לברכה.
עופרה רוס: כן, זה מה שאמרנו, בשמחה רבה.
עופרה רוס: ברגע שיהיה צורך אנחנו נשתמש בזה ונשמח מאוד.
יעקב אדרי: מאיפה הגברת עופרה רוס?
משה גפני: עופרה רוס היא מנהלת הרשות לזכויות ניצולי השואה.
משה גפני: הם עושים מלאכה טובה ונאמנה.
עופרה רוס: תודה רבה.
משה גפני: אני מבקש גם בהזדמנות הזאת – זה לא כל-כך נוגע לכם – אבל תדברו עם הקרן לרווחה לניצולי השואה, אני גם דיברתי איתם.
משה גפני: הם מבקשים או דורשים מניצולי השואה לוותר על סודיות.
משה גפני: העברת מידע אצלנו זה רגיש.
משה גפני: לקחת ממש את ניצולי השואה ובפני ממשלת גרמניה להגיד את כל הפרטים אחרת הם לא מקבלים את הסיוע – אני מבקש את המעורבות שלכם בעניין הזה.
עופרה רוס: בסדר.
משה גפני: אני דיברתי עם רוני קלינסקי, אני דיברתי עם אלעזר שטרן.
משה גפני: דיברתי איתם על העניין הזה, גם שלחתי להם מכתב.
משה גפני: אני רוצה את הסיוע שלכם בעניין הזה.
משה גפני: זה לא נוגע אליכם במישרין – זה נוגע אליהם.
משה גפני: אנחנו מדינה דמוקרטית, אנחנו לא מפשיטים אנשים שיימסרו את כל הפרטים שלהם, את כל המידע שיימסרו לממשלת גרמניה.
עופרה רוס: אתה צודק במאה אחוז.
עופרה רוס: אני מסכימה אתך.
עופרה רוס: אני מקווה שבשבוע הבא אוכל לבוא עם צווים לעדכון התגמולים.
עופרה רוס: זה בוודאי ישמח את כולנו.
שגית אפיק: יש לך את עדכון כל התגמולים כבר?
עופרה רוס: אני מקווה שבשבוע הבא אנחנו נגיע לוועדה.
משה גפני: רבותי, אני מבקש שתעדכני אותנו.
משה גפני: אנחנו בלאו הכי מפרסמים בסוף – לא חשוב, שיעזור לי בפריימריז.
עופרה רוס: אנחנו נעדכן את שמוליק ואותך כל שבוע.
משה גפני: אני רוצה לדעת כשהמבצע הזה יסתיים.
משה גפני: אחרי שאני מסיים את התפילה אני מסמן לי וי שהייתי שותף לעוד איזו מצווה.
עופרה רוס: הבטחה אישית שתהיה לך מצווה טובה.
משה גפני: אני מסיר את הרביזיה מהפנייה הזאת, מספר 597-596, נכון?
עופרה רוס: ויש עוד אחת.
שגית אפיק: יש חדשה אבל רק בסט.
משה גפני: איפה הסט?
משה גפני: על שתי הפניות הללו הסרתי את הרביזיה וממילא זה מאושר.
משה גפני: עכשיו, מה הפנייה שלהם?
יעקב אדרי: אני יכול לעשות רביזיה על זה?
משה גפני: אי אפשר לעשות פעם שנייה ואין צורך.
משה גפני: פנייה 653-652
משה גפני: הרשות לזכויות ניצולי השואה, מי מסביר?
גיא הרמתי: הפנייה נועדה להענקת תוספת תקני כוח אדם והוצאות נלוות לצורך שיפור השירות ברשות לניצולי השואה.
משה גפני: עופרה, את רוצה להסביר?
עופרה רוס: בעקבות כל השינויים שחלו בשנים האחרונות ברשות כתוצאה מהרחבת זכויות, המבצע הזה שאנחנו עומדים בפניו ועוד מבצעים רבים אחרים שהיית שותף לחלק גדול מהם, בין היתר, הגדלת הסכומים של תגמול נזקק נצרך.
עופרה רוס: היו אצלנו שינויים מרחיקי לכת בשנים האחרונות ולא קיבלנו תגבור של כוח אדם.
עופרה רוס: אנחנו רוצים לשפר גם את השירות – אנחנו כולנו יודעים שתוספת כוח אדם זה פונקציה גם של שירות יותר טוב.
עופרה רוס: הכוונה היא והמטרה היא להמשיך ולשפר את השירות, כפי שאתה יודע.
עופרה רוס: ואנחנו צריכים תוספת קצת של כוח אדם.
משה גפני: אני מאחל לכם הצלחה.
משה גפני: נהיה בקשר לגבי הטיפול שדיברנו עליו.
משה גפני: אני עובר הלאה.
משה גפני: פניות 679-678
משה גפני: נא להסביר.
דורון סמיש: פנייה תקציבית זו נועדה לתגבור סך של 20 אלף אלפי ₪ בתקציב משרד ראש הממשלה עבור פעילות מערך הגיור בהתאם לסיכום בין המשרדים.
דורון סמיש: בנוסף, הפנייה מבצעת שינויים פנימיים שעיקרם תגבור סך של 1,500 אלפי ₪ במזכירות הממשלה לצורך פעילות מיכון.
דורון סמיש: כמו כן, 1,000 אלפי ₪ במרכז מורשת בגין לשימור ערכי ז'בוטינסקי בהתאם לסיכום בין המשרדים.
אורי אריאל: אני רוצה רביזיה, בבקשה.
ציון פיניאן: עזוב רביזיות עכשיו, בחייך.
אורי אריאל: ציון, אתה רוצה שאני גם אסביר למה רביזיה?
משה גפני: למה רביזיה?
משה גפני: רק שנייה, בואו נסיים את ההצבעה.
משה גפני: שניים בעד.
משה גפני: אתה נגד?
אורי אריאל: אני נגד ועושה רביזיה.
משה גפני: עכשיו, למה אתה מבקש רביזיה?
אורי אריאל: כי ראש הממשלה ומשרד ראש הממשלה הטיחו שבבית אל יקרו מספר דברים שלא קורים.
אורי אריאל: במקביל מה שקורה זה שהורסים ומנסרים.
יעקב אדרי: הניסור לא הצליח, מה אתה יכול לעשות?
אורי אריאל: אתה רוצה לשמוע את ההסבר?
אורי אריאל: אני רוצה לבקש מיושב ראש הקואליציה בוועדת כספים לפנות לראש הממשלה – את מה שהוא הבטיח, במקביל להרס, שיהיה גם בניין.
אורי אריאל: חיכו שלושה-ארבעה חודשים, כל שבוע זה "מחר" - - -
ציון פיניאן: אני מתחייב לדבר עם ראש הממשלה.
ציון פיניאן: אני מבקש שתסיר את הרביזיה.
אורי אריאל: אני יכול להסיר את הרביזיה בכל דקה.
אורי אריאל: תדבר אתו עכשיו.
ציון פיניאן: זה לא הא בהא תליא.
ציון פיניאן: אורי, אתה מכריח אותנו להצביע על הרביזיה בעוד חצי שעה.
אורי אריאל: ציון, תראה, אי אפשר שראש הממשלה יבטיח דברים - - -
ציון פיניאן: אני מבקש מהיושב-ראש להצביע ברביזיה בעוד חצי שעה, בסדר?
אורי אריאל: יש הבטחות שראש הממשלה לא עומד בהם.
משה גפני: אתה נשאר ברביזיה?
משה גפני: אני אדבר אתך עוד מעט.
משה גפני: פנייה 702
דורון סמיש: פנייה תקציבית זו נועדה לתגבור תקציב הלשכה המרכזית לסטטיסטיקה בסך של 535 אלפי ₪ ובסך של 2,400 אלפי ₪ בהוצאה מותנית בהכנסה, לפי הפירוט הבא: סך של 2,400 אלפי ₪ כהוצאה מותנת מתקציב הביטוח הלאומי עבור הכנת סקר הוצאות משפחה; סך של 345 אלפי ₪ - - -
משה גפני: מה זה סקר הוצאות משפחה?
דורון סמיש: סקר שמטרתו לבדוק על מה המשפחה מוציאה - - -
משה גפני: מה זה סקר?
משה גפני: מה פירוש סקר?
משה גפני: איך הלשכה עושה את הסקר הזה?
משה גפני: מתקשרת לאנשים?
דורון סמיש: אני לא בקי - - -
משה גפני: אז תגיד לי – באים למשפחה, ואני לא רוצה למסור פרטים על הוצאות המשפחה שלי, מה קורה אז?
דורון סמיש: אז הם סוקרים מישהו אחר.
משה גפני: רבותי, שקט.
דורון סמיש: חייבים על פי חוק להעביר מידע ללשכה המרכזית לסטטיסטיקה.
משה גפני: ואם אני לא רוצה?
דורון סמיש: יש חוק.
משה גפני: אני חייב?
משה גפני: אני לא רוצה להגיד את הוצאות המשפחה שלי.
אורי אריאל: אז אתה תלך לכלא.
אורי אריאל: אתה יודע כמה מתפללים על זה?
משה גפני: אז אני לא מאשר את זה.
משה גפני: מה זה אני הולך לכלא?
משה גפני: אני לא אצביע בשביל ללכת לכלא.
אורי אריאל: רגע, הלשכה המרכזית לסטטיסטיקה נמצאת במשרד ראש הממשלה?
דורון סמיש: זאת יחידת סמך של משרד ראש הממשלה.
משה גפני: אתה לא יכול להגיש רביזיה בגלל שאני לא מביא את זה להצבעה.
משה גפני: אתה לא הבנת?
משה גפני: פנייה 712
שירה ברגמן: שלום.
שירה ברגמן: פנייה תקציבית זו נועדה לתקצוב - - -
משה גפני: אתה אומר לי שאני אלך לכלא – שאני אצביע בעד?
אורי אריאל: סליחה, סליחה.
שירה ברגמן: פנייה תקציבית זו נועדה לתקצוב סך של 4,000 אלפי ₪ בהרשאה להתחייב עבור העסקת יועץ בין לאומי לקביעת תעריפים.
שירה ברגמן: מדובר בפנייה של רשות החשמל.
אורי אריאל: לאיזה משרד היא שייכת?
אורי אריאל: באיזה משרד יושבת הרשות?
שירה ברגמן: היא רשות עצמאית.
שירה ברגמן: היא לא תחת משרד.
אורי אריאל: זאת אומרת שאחראי עליה ראש הממשלה?
אורי אריאל: אני מבקש רביזיה אחרי שנצביע.
משה גפני: אתה לא מבקש רביזיה.
משה גפני: זאת רשות החשמל, אורית פרקש.
אורי אריאל: אני מכבד את אורית פרקש.
משה גפני: הייתי יכול הצביע בישיבה הקודמת.
משה גפני: לא הצבעתי בגלל שרציתי וקיבלתי פרוט.
משה גפני: אז אנחנו יוצאים לא לעניין עכשיו.
משה גפני: היה על זה דיון - - -
אורי אריאל: ראש הממשלה מבקש בקשה אבל לא עומד בהבטחות.
משה גפני: זה לא ראש הממשלה.
שירה ברגמן: אני אתקן: לא מדובר בראש הממשלה, מדובר ברשות עצמאית לחלוטין.
אורי אריאל: שאלתי אם ראש הממשלה אחראי.
משה גפני: לא ראש הממשלה.
משה גפני: מה יש לך אתה?
משה גפני: חולם על ראש הממשלה בלילה?
משה גפני: מה ראש הממשלה?
משה גפני: נמצא פה מישהו מרשות החשמל?
משה גפני: מי נמצא?
משה גפני: בבקשה, שם ותפקיד.
יעקב אדרי: רגע, אתה קשור לראש הממשלה?
מנחם קמש: עדיין לא.
מנחם קמש: אני ראש אגף כלכלה ברשות החשמל.
משה גפני: למה אתם צריכים 4 מיליון ליועץ?
מנחם קמש: זה נועד לשכירת חברת ייעוץ בינלאומית שצריכה לכלול צוותים בכלכלה, הנדסה, ראיית חשבון.
משה גפני: כתוצאה מזה שיהיה יועץ, הוא יוזיל תעריפים או יעלה תעריפים?
יעקב אדרי: הוא בטוח יעלה.
משה גפני: מה אתה חושב שיקרה – לטובת הצרכן?
משה גפני: זה נגד הצרכן?
מנחם קמש: אני לא יודע אבל התעריף האחרון למקטע רשת, על זה אנחנו מדברים, נקבע ב-2002 ומאז הוא עודכן רק לפי מדד.
משה גפני: נמנעים – אין פנייה 712 אושרה.
משה גפני: פניות 714-713
משה גפני: פניות 713 ו-714, כן?
דורון סמיש: פנייה תקציבית זו נועדה לתקצוב סך של 350 אלפי ₪ בגין העסקת יועצים בתחום משק החשמל; 200 אלפי ₪ עבור העסקת יועץ פיננסי בחברת - - -
יעקב אדרי: עכשיו אני מבין למה יש התייקרות.
משה גפני: איך חברת ענבל קשורה לחשמל?
דורון סמיש: לחברת ענבל יש התקשרויות עם הרבה יועצים ובאמצעותם היא מייעצת למשרד האוצר ולרשות החשמל.
משה גפני: מה זה קשור לחשמל?
משה גפני: ענבל קשורה גם לחשמל?
דורון סמיש: יש להם יועצים בתחום.
דורון סמיש: ו-150 עבור יעוץ משפטי לרשות החברות.
יעקב אדרי: אני נגד.
משה גפני: אישרנו עכשיו לרשות החשמל ייעוץ ב-4 מיליון ועכשיו נאשר גם לחברת ענבל.
משה גפני: מה זה ייעוץ משפטי לרשות החברות?
דורון סמיש: זה לרשות החברות במסגרת חברת החשמל – זה הכול נושא אחד.
משה גפני: ייעוץ משפטי?
שירה ברגמן: הנושא בתחום החשמל שנעמד לבדיקה הוא התזרים שאנחנו שומעים עליהם הרבה בחדשות בזמן האחרון.
שירה ברגמן: אני אומרת שהנושא שמועמד לבדיקה הוא התזרים של חברת החשמל שדורש סיוע מקצועי בתחום ראיית החשבון.
משה גפני: טוב, נדבר על זה אחרי הבחירות.
משה גפני: פניות 719-717
משה גפני: פניות 717 עד 719.
משה גפני: ייעוץ משפטי, ייעוץ אחר.
משה גפני: מה, אין מספיק אנשים?
משה גפני: תורידו תעריפים.
דורון סמיש: פנייה תקציבית זו נועדה לתגבר סך של 2,100 אלפי ₪ בתקציב אגף שירות עיבודים ממוכנים ברשות המיסים לטיוב מידע בנוגע לשוק הנדל"ן, בהתאם לסיכום בין-משרדי.
אורי אריאל: אני רוצה רביזיה בגלל המיסים בעזה.
אורי אריאל: תן לי, תשאיר את זה.
אורי אריאל: ברצינות.
משה גפני: ציון, אתה יכול לעזור לי עם אורי אריאל הזה?
ציון פיניאן: אורי, לכם אין פריימריז – עזוב אותך משטויות.
אורי אריאל: מה אתה יודע?
אורי אריאל: אצלנו גם כבר יש פריימריז.
משה גפני: למה צריך את הכסף הזה?
משה גפני: מה רוצים בשוק הנדל"ן, עיבודים ממוכנים?
צחי דוד: זאת תכנית עבודה משותפת שמטרתה לטייב את המידע בשוק הנדל"ן עבור רוכשי דירות, עבור שחקנים שונים בשוק הנדל"ן, על מנת - - -
משה גפני: מה זה נוגע לרשות המיסים?
צחי דוד: לרשות המיסים יש אצת מאגר המידע הכי גדול בנוגע לשוק הנדל"ן כי כל העסקאות עוברות דרכה.
צחי דוד: רוב המידע שאנחנו מפיקים על שוק הנדל"ן, מקורו בנתוני רשות המיסים.
צחי דוד: לכן העבודה הייתה מאוד חשובה.
משה גפני: רשות המיסים?
משה גפני: למה עולה בי החשד שרוצים לגבות מיסים על זה?
צחי דוד: אין שום קשר.
משה גפני: אז למה רשות המיסים?
צחי דוד: כי לרשות המיסים יש מידע על עסקאות, מחירי דירות, גודל הדירה, קומה – משם מפיקים מידע ומשם אפשר להביא את המידע הזה לציבור.
צחי דוד: אין מאגר אחר ברמה - - -
משה גפני: מה יעשו עם המידע הזה?
צחי דוד: ננגיש אותו לציבור כדי שיוכלו לקבל החלטות רציונליות בעת רכישת דירה.
משה גפני: רשות המיסים, מידע על הנדל"ן.
אורי אריאל: זה רביזיה, כן?
משה גפני: רביזיה, בסדר.
ציון פיניאן: אני מרגיש כמו בתחילת קדנציה.
ציון פיניאן: פניות 726-725
משה גפני: בואו נתקדם, אני מתחיל להיות פה באמת – 725 ו-726.
משה גפני: על כל רביזיה אני מודיע שבעוד חצי שעה תהיה הצבעה.
משה גפני: לא בטוח שאני אעשה הצבעה, אבל אם אני ארצה לעשות הצבעה – אני יכול מבחינת התקנון.
אורי אריאל: תשים לב שכל רביזיה זה רבע שעה אחרי.
משה גפני: חצי שעה.
אורי אריאל: חצי שעה.
אורי אריאל: אתה צריך לעשות את זה בחצי שעה האחרונה.
כפיר מצוינים: הפנייה נועדה לתקצב את מנהל התכנון עבור יועצי התכנון לוועדות לדיור לאומי, וד"לים, בסך 5 מיליון שקל - - -
משה גפני: מביאים יועצים חיצוניים?
כפיר מצוינים: יועצים חיצוניים בעיקר.
משה גפני: אני לא מבין, יש כל-כך הרבה עובדי מדינה מוכשרים.
כפיר מצוינים: הפעילות של הוד"לים רק עולה וגדלה וצריך עוד יועצים בשביל הפעילות הזאת.
אורי אריאל: זה משרד הפנים?
כפיר מצוינים: משרד הפנים, מנהל התכנון.
אורי אריאל: הוועדה לתשתיות לאומיות זה משרד הפנים, כן?
אורי אריאל: הות"ל זה משרד הפנים?
כפיר מצוינים: אני מדבר על וד"לים.
כפיר מצוינים: יש גם יועצים לות"ל אבל - - -
משה גפני: מה כל הזמן יועצים?
משה גפני: יש מאות אלפי עודי מדינה, אי אפשר למצוא במשרד הפנים או בוועדות התכנון אנשים שיעסקו בייעוץ הזה?
כפיר מצוינים: זה לא העניין של למצוא אנשים, צריך תקנים נוספים.
כפיר מצוינים: תקנים נוספים זה לא משהו שמאושר ים-יום.
משה גפני: למה צריך את היועצים האלה?
משה גפני: מה הם צריכים לעשות?
כפיר מצוינים: בנייה של תכניות מתאר, היתרי בנייה, רישוי.
משה גפני: אבל יש אנשים שעוסקים בזה, למה צריך עוד?
כפיר מצוינים: האמת היא שרוב הפעילות של מנהל התכנון נעשית היום בעזרת יועצים.
כפיר מצוינים: העובדים המקצועיים של מנהל התכנון בעיקר מנהלים את - - -
משה גפני: פנייה 742
משה גפני: פנייה 742.
עמית סדן: הפנייה נועדה לתקצוב של 9.3 מיליון ₪ בהוצאה עבור מימון הרחקתם של מסתננים מגבול מצרים.
אורי אריאל: אני לא שומע אף מילה.
עמית סדן: הפנייה נועדה להעברה של 9.3 מיליון ₪ לרשות האוכלוסין וההגירה להרחקתם מישראל של מסתננים מגבול מצרים.
עמית סדן: ברגע שהתאפשר להוציא מסתננים מדרום סודן ומחוף השנהב, הציעו להם בעצם כסף כדי לצאת מהארץ בכבוד ולא בגירוש בכוח.
משה גפני: פנייה 743.
טמיר כהן: הלאה.
טמיר כהן: פנייה 744
משה גפני: פנייה 744.
משה גפני: מעלות תרשיחה.
כפיר מצוינים: הפנייה נועדה לתקצב את הוועדה המקומית במעלות תרשיחה בסך שך 4 מיליון שקלים בהוצאה במסגרת הפיכתה מוועדה מקומית לוועדה מרחבית.
אורי אריאל: ראוי.
אורי אריאל: הלאה.
אורי אריאל: אני לא מטיל רביזיה.
משה גפני: רביזיה לא מפחידה אותנו.
משה גפני: פניות 749-745
משה גפני: פניות 745 עד 749.
סיון להבי: העברת תקציב בסך 6 מיליון ₪ בהרשאה להתחייב ו-4 מיליון ₪ ממנהל התכנון עבור פרויקט מתחמי סחר ברשויות המקומיות.
סיון להבי: כמו כן הברה של סך של 1,360 אלפי ₪ בהוצאה ממשרד ראש הממשלה עבור הקמת מוקדי ומחסני חירום ויחידות חילוץ ביהודה ושומרון.
משה גפני: או, אורי – ראש הממשלה ביהודה ושומרון, מחסני חרום.
משה גפני: לא רביזיה.
אורי אריאל: למה 1.36 מיליון?
משה גפני: אתה נגד יהודה ושומרון?
אורי אריאל: למה לא 13 מיליון?
סיון להבי: העברת סך של 950 אלפי ₪ ממשרד הנגב והגליל עבור שדרוג והצטיידות בחירום - - -
משה גפני: פניות 752-750
משה גפני: פניות 751, 750, 752.
מעין נשר: הפנייה נועדה להעביר סך של 5 מיליון שקלים, מהם 3 מיליון שקלים מתקציב המשרד לשיתוף פעולה אזורי, 2 מיליון שקלים מתקציב המשרד לפיתוח הנגב והגליל לטובת מרכזי מחקר ופיתוח בחקלאות, בהתאם להחלטת ממשלה מספר 1714 מיום 21.2.2010 - - -
משה גפני: מי עושה את זה?
משה גפני: איזה משרד עושה את זה?
מעין נשר: הפנייה נועדה לערוך שינויים פנימיים בתקנות מים לחקלאים.
משה גפני: שאלתי מי עושה את המחקר והפיתוח, משרד החקלאות?
מעין נשר: מרכזי מחקר ופיתוח של - - -
משה גפני: הכסף הזה, אם נאשר אותו, לאן הוא ילך?
משה גפני: לאיזה משרד הוא יגיע בסוף?
מעין נשר: מרכזי המחקר והפיתוח מתוחזקים על-ידי המועצות האזוריות והכספים מועברים על-ידי משרד החקלאות בקולות קוראים תחרותיים למו"פים שזוכים בכספים שיש להם את המחקרים הכי טובים.
אורי אריאל: אלו מו"פים אזוריים שהמועצות - - -
משה גפני: פנייה 753
משה גפני: פנייה 753.
מעין נשר: הפנייה נועדה לערוך שינויים פנימיים בתקציב משרד החקלאות בהתאם לקצב הביצוע ולבקשת המשרד.